CELEX: 32017D0112
Language: hr
Date: 2017-01-10 00:00:00
Title: Odluka Političkog i sigurnosnog odbora (ZVSP) 2017/112 od 10. siječnja 2017. o imenovanju zapovjednika misije EU-a za misiju ZSOP-a Europske unije za vojno osposobljavanje u Srednjoafričkoj Republici (EUTM RCA) (EUTM RCA/1/2017)

24.1.2017   
            
            
               HR
            
            
               Službeni list Europske unije
            
            
               L 18/47
            
         ODLUKA POLITIČKOG I SIGURNOSNOG ODBORA (ZVSP) 2017/112
   od 10. siječnja 2017.
   o imenovanju zapovjednika misije EU-a za misiju ZSOP-a Europske unije za vojno osposobljavanje u Srednjoafričkoj Republici (EUTM RCA) (EUTM RCA/1/2017)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38.,
   uzimajući u obzir Odluku Vijeća (ZVSP) 2016/610 od 19. travnja 2016. o misiji ZSOP-a Europske unije za vojno osposobljavanje u Srednjoafričkoj Republici (EUMAM RCA) (1), a posebno njezin članak 5.,
   budući da:
   
               (1)
            
            
               Odlukom (ZVSP) 2016/610 brigadni general Eric HAUTECLOQUE-RAYSZ imenovan je zapovjednikom misije EU-a EUTM RCA.
            
         
               (2)
            
            
               U skladu s člankom 5. stavkom 1. Odluke (ZVSP) 2016/610 Vijeće je ovlastilo Politički i sigurnosni odbor (PSO), u skladu s člankom 38. Ugovora o Europskoj uniji, za donošenje relevantnih odluka o imenovanju budućih zapovjednika misije EU-a.
            
         
               (3)
            
            
               Vojni odbor EU-a 16. studenoga 2016. preporučio je odobrenje imenovanja brigadnog generala Hermana RUYSA, kojeg je predložio Zajednički odbor EUROCORPS-a, novim zapovjednikom misije EU-a EUTM RCA koji će naslijediti brigadnog generala Erica HAUTECLOQUE-RAYSZA od 16. siječnja 2017.
            
         
               (4)
            
            
               U skladu s člankom 5. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane,
            
         DONIO JE OVU ODLUKU:
   Članak 1.
   Brigadni general Herman RUYS imenuje se zapovjednikom misije EU-a za misiju ZSOP-a Europske unije za vojno osposobljavanje u Srednjoafričkoj Republici (EUTM RCA) od 16. siječnja 2017.
   Članak 2.
   Ova Odluka stupa na snagu na dan donošenja.
   
      Sastavljeno u Bruxellesu 10. siječnja 2017.
      
         
            Za Politički i sigurnosni odbor
         
         
            Predsjednik
         
         W. STEVENS
      
   
   
      (1)  SL L 104, 20.4.2016., str. 21.